CELEX: 32006R0847
Language: el
Date: 2006-06-08 00:00:00
Title: Κανονισμός (ΕΚ) αριθ. 847/2006 της Επιτροπής, της  8ης Ιουνίου 2006 , για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα παρασκευάσματα ή κονσέρβες ψαριών

9.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 156/8
            
         
      ΚΑΝΟΝΙΣΜΌΣ (ΕΚ) αριθ. 847/2006 ΤΗΣ ΕΠΙΤΡΟΠΉΣ
   
   της 8ης Ιουνίου 2006
   για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα παρασκευάσματα ή κονσέρβες ψαριών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2006/324/ΕΚ του Συμβουλίου της 27ης Φεβρουαρίου 2006 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης, σύμφωνα με το άρθρο XXIV παράγραφος 6 και το άρθρο XXVΙΙΙ της Γενικής Συμφωνίας Δασμών και Εμπορίου (ΓΣΔΕ) του 1994, όσον αφορά την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Ένωση (1), και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης, που εγκρίθηκε από το Συμβούλιο με την απόφαση 2006/324/ΕΚ, προβλέπει δύο νέες ετήσιες δασμολογικές ποσοστώσεις για ορισμένα παρασκευάσματα ή κονσέρβες ψαριών.
            
         
               (2)
            
            
               Η απόφαση προβλέπει ότι μια συγκεκριμένη ποσότητα από κάθε δασμολογική ποσόστωση πρέπει να κατανεμηθεί στο Βασίλειο της Ταϊλάνδης και το εναπομένον τμήμα κάθε δασμολογικής ποσόστωσης πρέπει να είναι ανοιχτό στις εισαγωγές όλων των χωρών.
            
         
               (3)
            
            
               Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (2), κωδικοποίησε τους κανόνες διαχείρισης των δασμολογικών ποσοστώσεων που προορίζονται να χρησιμοποιηθούν σύμφωνα με τη χρονολογική σειρά των ημερομηνιών των διασαφήσεων.
            
         
               (4)
            
            
               Ο κανονισμός (ΕΚ) αριθ. 683/2006 του Συμβουλίου, της 27ης Φεβρουαρίου 2006, σχετικά με την εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης, σύμφωνα με το άρθρο XXIV παράγραφος 6 και το άρθρο XXVΙΙΙ της Γενικής Συμφωνίας Δασμών και Εμπορίου (ΓΣΔΕ) του 1994, όσον αφορά την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Ένωση, περί τροποποιήσεως και συμπληρώσεως του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (3), προβλέπει την έναρξη ισχύος των νέων δασμολογικών ποσοστώσεων τέσσερις εβδομάδες μετά τη δημοσίευσή του στην Επίσημη Εφημερίδα της Ευρωπαϊκής Ένωσης, και, επομένως, ο παρών κανονισμός εφαρμογής της Επιτροπής πρέπει να αρχίσει να εφαρμόζεται από την ίδια ημερομηνία.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ετήσια δασμολογική ποσόστωση 2 558 τόνων με απαλλαγή από δασμούς ανοίγεται για τις κοινοτικές εισαγωγές παρασκευασμάτων ή κονσερβών τόνων, παλαμίδων και άλλων ψαριών του γένους Euthynnus, εκτός από τα ολόκληρα ψάρια ή τα ψάρια σε τεμάχια, που υπάγονται στον κωδικό ΣΟ 1604 20 70.
   2.   Ετήσια δασμολογική ποσόστωση 2 275 τόνων με απαλλαγή από δασμούς ανοίγεται για τις κοινοτικές εισαγωγές παρασκευασμάτων ή κονσερβών σαρδελών, παλαμίδων ρικιών, σκουμπριών των ειδών Scomber scombrus και Scomber japonicus και ψαριών των ειδών Orcynopsis unicolor, εκτός από τα ολόκληρα ψάρια ή τα ψάρια σε τεμάχια, που υπάγονται στον κωδικό ΣΟ 1604 20 50.
   Άρθρο 2
   Οι δασμολογικές ποσοστώσεις που ορίζονται στο άρθρο 1 εφαρμόζονται ως εξής:
   
               1)
            
            
               Από τη δασμολογική ποσόστωση 2 558 τόνων που προβλέπεται στο άρθρο 1 παράγραφος 1, 1 816 τόνοι κατανέμονται, με αύξοντα αριθμό 09.0704, στις εισαγωγές καταγωγής Ταϊλάνδης, ενώ το εναπομένον τμήμα της ποσόστωσης, ήτοι 742 τόνοι, με αύξοντα αριθμό 09.0705, κατανέμεται στις εισαγωγές καταγωγής όλων των χωρών.
            
         
               2)
            
            
               Από τη δασμολογική ποσόστωση 2 275 τόνων που προβλέπεται στο άρθρο 1 παράγραφος 2, 1 410 τόνοι κατανέμονται, με αύξοντα αριθμό 09.0706, στις εισαγωγές καταγωγής Ταϊλάνδης, ενώ το εναπομένον τμήμα της ποσόστωσης, ήτοι 865 τόνοι, με αύξοντα αριθμό 09.0707, κατανέμεται στις εισαγωγές καταγωγής όλων των χωρών.
            
         Άρθρο 3
   1.   Η καταγωγή καθορίζεται σύμφωνα με τις ισχύουσες διατάξεις στην Κοινότητα.
   2.   Η αναγνώριση της υπαγωγής στο τμήμα της δασμολογικής ποσόστωσης που χορηγείται στην Ταϊλάνδη εξαρτάται από την προσκόμιση πιστοποιητικού καταγωγής που ανταποκρίνεται στους όρους του άρθρου 47 του κανονισμού (ΕΟΚ) αριθ. 2454/93.
   Άρθρο 4
   Η Επιτροπή διαχειρίζεται τις δασμολογικές ποσοστώσεις που αναφέρονται στον παρόντα κανονισμό σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 5
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από 2 Ιουνίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουνίου 2006.
      
         
            Για την Επιτροπή
         
         Peter MANDELSON
         
         
            Μέλος της Επιτροπής
         
      
   
   
      (1)  ΕΕ L 120 της 5.5.2006, σ. 17.
   
      (2)  ΕΕ L 253 της 11.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 402/2006 (ΕΕ L 70 της 9.3.2006, σ. 35).
   
      (3)  ΕΕ L 120 της 5.5.2006, σ. 1.